《在郡作》
宋代·刘攽

朱门深沈十二戟，高槐蔽庭有佳色。今时督府雄汉魏，鲁国太佳四千石。

读书作文五十年，齿牙脱落头半白。平生心事竟何许，衮衮簿书为报国。

吾衰不复梦周公，闻道家丘居在东。垂老才为少司寇，杀一正卯那为功。

诗书误身既可信，却忆扛鼎之重瞳。宰割佳河一何壮，指麾天地如回风。

背关怀楚更龌龊，沐猴而冠涂遂穷。区区诸老为城守，头胪晓入旌旗红。

鲁人之皋乃自昔，犹复弦歌一亩宫。圣贤万事尽有命，世人何用誇材雄。

府丞久吏掾史健，时雨沾足年谷丰。深居闭閤不复出，曲肱甘寝日正中。

昔闻汲黯淮阳亦如此，乃不及舞文巧诋为诈忠。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。